મંત્રીએ પેટલાદ-ખંભાત પ્રાંતના શહેરી-ગ્રામ્ય અને તાલુકાના વિસ્તારના પ્રજાલક્ષી અને વહીવટી પ્રશ્નો સમય મર્યાદામાં પૂર્ણ થાય તે માટે રજૂ થયેલ પ્રશ્નોની નોંધ તૈયાર કરી પ્રશ્નોનો હકારાત્મક ઉકેલ આવે તે દિશામાં દરેક વિભાગોને સંકલન કરી યોગ્ય કાર્યવાહી કરવા સુચવ્યું હતું. બેઠકમાં જિલ્લા-તાલુકાના અગ્રણીઓ અને નાગરિકો દ્વારા શિક્ષણ, આરોગ્ય, રોડ-રસ્તા, પાણી-પુરવઠા, ગટર, કાંસ-સિંચાઇ, લાઇટ, ટ્રાફિક, જમીન સંપાદન, એસ.ટી., જેવા વિવિધ વિભાગોને લગતા પ્રશ્નો રજૂ કરવામાં આવ્યા હતા. આ પ્રસંગે જિલ્લા કલેકટર દિલીપ રાણા, જિલ્લા વિકાસ અધિકારી અમિતપ્રકાશ યાદવ, જિલ્લા પોલિસ વડા મકરંદ ચૌહાણ, જિલ્લા-તાલુકાના અગ્રણીઓ, જિલ્લા-તાલુકા પંચાયતના પ્રમુખ-સભ્યો, નગરપાલિકાના પ્રમુખો, કાઉન્સિલરો, જિલ્લા વહીવટીતંત્રના વિવિધ વિભાગના અધિકારીઓ ઉપસ્થિત રહ્યા હતા.